Абай облысында әкімдікке жұмысқа тіркеген адамының жалақысын өзі алып отырған есепші сотталды
DATE: 23:00, 09 Қараша 2023 | GMT +5
TITLE: Абай облысында әкімдікке жұмысқа тіркеген адамының жалақысын өзі алып отырған есепші сотталды
URL: https://kaz.inform.kz/news/abay-oblisinda-akmdkke-zhumiska-trkegen-adaminin-zhalakisin-oz-alip-otirgan-esepsh-sottaldi-bbb3d6/
META: DATE: 23:00, 09 Қараша 2023 | GMT +5
TOTAL WORDS: 83
AUTHOR(S):
TEXT: Бесқарағай ауданы прокуратурасы жүргізген талдау барысында 2015-2023 жылдар аралығында адамды аудандық жер қатынастары бөлімінің жүргізушісі ретінде жалған жұмысқа орналастыру фактісі анықталды. «Аталған факті тіркелгеннен кейін қылмыстық істі тергеу жұмыстары Абай облысының экономикалық тергеу департаментіне тапсырылды. Тергеу аяқталғаннан кейін ҚР ҚК-нің 189-бабы 3-бөлігіне сәйкес есепшіге қатысты қылмыстық іс сотқа жіберілді. Сот отырысында айыпталушы өз кінәсін мойындап, мемлекетке келтірілген 5 млн теңге көлеміндегі залалды өтеді», - деп хабарлады Абай облысы прокуратурасынан. Сот үкімімен сотталушы 2 жылға бас бостандығын шектелді. Үкім әлі заңды күшіне енген жоқ
